মেমানপুর

মেমানপুর হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ২ সমষ্টি উন্নয়ন ব্লকে অবস্থিত একটি জনবসতি এলাকা। এই এলাকাটি ২০১১ সালের জনগণনায় পৃথক স্থান হিসেবে চিহ্নিত হয়নি। গুগল ম্যাপেও এটি পৃথকভাবে দৃষ্ট হয় না। তবে এখানকার প্রাচীন পঞ্চরত্ন শ্যামসুন্দর মন্দিরটির কথা একাধিক গ্রন্থে পাওয়া যায়। মন্দিরটির স্থানাঙ্ক । মেমানপুরের কাছে একটি প্রাথমিক বিদ্যালয়ও অবস্থিত। 

সংস্কৃতি
ডেভিড জে. ম্যাককাশন মেমানপুরের পঞ্চরত্ন শ্যামসুন্দর মন্দিরটির কথা উল্লেখ করেছেন। মন্দিরটি সম্ভবত সপ্তদশ শতাব্দীতে প্রতিষ্ঠিত হয়।McCutchion, David J., Late Mediaeval Temples of Bengal, first published 1972, reprinted 2017, pages 46.. The Asiatic Society, Kolkata,  মন্দিরটি মাকড়া পাথরে নির্মিত। পরিমাপ ২৬ বর্গফুট। এই মন্দিরের গায়ে অলংকরণ বিশেষ দেখা যায় না। তবে এটি খাঁজকাটা রেখ শৈলীর শিখর এবং খিলানযুক্ত তিনটি প্রবেশপথ বিশিষ্ট। মন্দিরটির বিশেষত্ব হল ছাদ ও প্রবেশপথের মধ্যবর্তী অংশ যতটা না উঁচু তার থেকে বেশি চওড়া।নরেন্দ্রনাথ ভট্টাচার্য, হুগলি জেলার পুরাকীর্তি, প্রত্নতত্ত্ব অধিকার, পশ্চিমবঙ্গ সরকার, কলকাতা, ১৯৯৩ সংস্করণ, পৃ. ১১৮

মেমানপুর চিত্রকক্ষ

তথ্যসূত্র

বহিঃসংযোগ

বিষয়শ্রেণী:হুগলি জেলার গ্রাম